Politisk topmøde om fremtidens energisystemer i [adresse] 
Sagsfremstilling 
12.    Politisk topmøde om fremtidens energisystemer i [adresse]  
                                                                                                                        Åbent 
Sagsnr.: 326-2013-22783       J.nr.: 13.00.00            Ulla Andresen.: 326-2014-23115 
  
[adresse] 
KKR [adresse] valgte i foråret 2013 at etablere et formelt tværkommunalt samarbejde om strategisk 
energiplanlægning. Sammen har kommunerne indsendt en ansøgning (STEPS) til Energistyrelsens pulje for 
strategisk energiplanlægning. 4. september modtog projektet tilsagn. 
  
I partnerskabet deltager regionens 17 kommuner, 19 affalds- og varmeforsyningsselskaber, DTU samt Roskilde 
Universitet. Energiklyngecenter Sjælland er projektleder. RUC er faglig koordinator af planlægningsarbejdet. Målet 
er at projektdeltagerne udvikler 17 kommunale strategiske energiplaner, 1 regional sammenfatning samt 
igangsætter 3 fælles indsatser på tværs af kommunegrænser.  
  
På [adresse] møde d. 11. juni 2013 besluttede KKR, at der skal holdes en politikerkonference om strategisk 
energiplanlægning primo 2014. Målet er at skabe et fælles billede af de politiske udfordringer og sætte den politiske 
ramme for det videre arbejde. 
  
Som opfølgning på KKR [adresse] beslutning har Energiklyngecenter Sjælland forberedt et politisk topmøde 
onsdag d. 5. marts 2014 kl. 09.00 – 13.00 for borgmestre i [adresse], kommunale udvalgsformænd samt 
bestyrelsesformænd fra energiselskaberne. Mødet vil blive afholdt på et konferencested i [adresse]. 
  
Formålet med topmødet er at give politikere et overblik over de mest centrale problemstillinger og konkrete valg, 
som bliver kernen i forbindelse med etablering af det fremtidige energisystem. Mødet vil ikke omhandle den enkelte 
kommunes konkrete strategiske energiplan eller de tekniske problemstillinger, men svare på hvilke overordnede 
valgmuligheder og udfordringer alle kommuner er nødt til at forholde sig til. Topmødet vil byde på relevante oplæg 
samt vigtige drøftelser mellem deltagerne – bl.a.: 
l Hvilke vigtige politiske beslutninger, skal der træffes på tværs af kommunerne?  
l Hvilke indsatsmuligheder kan gøre en reel forskel for vores borgere og virksomheder? 
Et succesfuldt samarbejde kræver effektfuld politisk dialog på tværs af kommuner, derfor håber STEPS på bred 
politisk deltagelse til topmødet. Politikernes input på topmødet danner grundlag for hvilke tværkommunale indsatser 
STEPS vil organisere igennem de næste 18 måneder. Politikernes input på topmødet danner grundlag for hvordan 
vi sammen vil sikre borgere og virksomheder den energi de har brug for, til en pris de kan betale.  
  
Topmødet følges op af endnu et politisk arrangement sidst på året.  
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at sagen tages til efterretning og opfordrer udvalgsformanden, samt interesserede 
udvalgspolitikere, til at deltage i det politiske topmøde 5. marts. 
  
ØKONOMISKE KONSEKVENSER 
Der er ingen økonomiske konsekvenser ved fremlæggelse af sagen til orientering. Der fremlægges en særskilt sag 
om udarbejdelse af Kalundborg Kommunes strategiske energiplan og dennes kobling til STEPS medio 2014. 
  
  
Bilag 
  
  
  
  
  
Teknik- og Miljøudvalgets møde den 3. februar 2014: 
Udvalget vedtog at tage sagen til efterretning. 
Bilag 1 - Politisk topmøde om fremtidens energisystemer i Region 
[adresse] 
326-2014-23709 
